(ພາບປະກອບ)
ເວທີປາໄສຕຳຫລວດຈະລາຈອນ ອາຊຽນ ຄັ້ງທີ 1 ຈະດຳເນີນຢ່າງເປັນທາງການໃນຕອນເຊົ້າວັນທີ 21/11 ຢູ່ ນະຄອນຫລວງ ຮ່າໂນ້ຍ. ຄາດຄະເນວ່າ ມີຜູ້ແທນພາຍໃນປະເທດ ແລະ ຜູ້ແທນມາຈາກບັນດາປະເທດໃນພາກພື້ນ ອາຊຽນ ປະມານ150 ທ່ານເຂົ້າຮ່ວມເວທີປາໄສ. ນີ້ແມ່ນເວທີປາໄສ ແນໃສ່ແລກປ່ຽນບັນດາບົດຮຽນໃນການສ້າງກົດໝາຍກ່ຽວກັບຄວາມເປັນລະບຽບຮຽບຮ້ອຍທາງ ຄົມມະນາຄົມ, ການຄຸ້ມຄອງ ແລະ ຮັບປະກັນຄວາມເປັນລະບຽບຮຽບຮ້ອຍ, ຄວາມປອດໄພຄົມມະນາຄົມ, ສ້າງຄວາມກົມກຽວກ່ຽວກັບກົດໝາຍຄົມມະນາຄົມໃນເງື່ອນໄຂເຊື່ອມໂຍງຂອງພົນລະເມືອງບັນດາປະເທດປະຊາຄົມ ອາຊຽນ; ພ້ອມທັງສ້າງບັນດາການເຄື່ອນໄຫວທີ່ມີລັກສະນະປະຈຳໄລຍະ, ສ້າງເປັນກົນໄກປະຈຳຂອງຕຳຫລວດຈາລະຈອນໃນບັນດາປະເທດປະຊາຄົມ ອາຊຽນ. ແລະກໍ່ໃນເວທີປາໄສ, ບັນດາຜູ້ແທນຈະແລກປ່ຽນກ່ຽວກັບການກໍ່ສ້າງ, ກວດກາ, ອອກໃບຢັ້ງຢືນຂັບລົດ ແລະ ຄຸ້ມຄອງຜູ້ໃຊ້ຍານພາຫະນະຂອງຕຳຫລວດຈະລາຈອນບັນດາປະເທດ ອາຊຽນ; ສ້າງເນື້ອໃນບົດບັນທຶກຊ່ວຍຈຳການຮ່ວມມືຂອງຕຳຫລວດຈະລາຈອນບັນດາປະເທດ ອາຊຽນ.
(ແຫຼ່ງຄັດຈາກ VOV)